ใครไปเที่ยวที่ตลาดท่านา นครชัยศรี ต้องอย่าลืมมาแวะร้านนี้นะคะ ขายเป็นอาหารไทยๆแท้ พื้นบ้าน แบบดั่งเดิมเลยค่ะ รสชาติแบบเป็นเอกลักษณ์มากๆ ผ่านไปทีไรเป็นต้องแวะร้านนี้ทุกที่เลยค่ะ เรียกว่าเป็นร้านประจำของครอบครัวไปซะแล้ว

เมนูโปรดของครอบครัว คือ ต้มยำกุ้ง ปลาช่อนแช่น้ำปลาทอด ห่อหมกปลาช่อน ไข่เจียวหมูสับ และแกงป่าลูกชิ้นปลากรายค่ะ แต่ละอย่างไปทีไรต้องสั่งทุกครั้งเลยค่ะ ทานอยู่แต่เมนูเดิมๆนี่ละค่ะ เพราะอร่อย โดยเฉพาะห่อหมกที่นี่ อร่อยมากๆ บางคนไม่ได้นั่งทานที่ร้านก็ยังแวะซื้อกลับกันเลยค่ะ หรือขนาดทานที่ร้านแล้วก็ยังซื้อกลับบ้านด้วยทุกที ใครอยากรู้ว่าอร่อยแค่ไหนต้องไปลองเองค่ะ ไม่ได้โม้นะคะ ^^